**Molitva vjernika**

**26. nedjelja kroz godinu – B (30. rujna 2018.)**

1. Za Crkvu, da vođena Duhom Svetim ostane dosljedna svome poslanju kroz sve kušnje i napasti. Molimo Te!
2. Za papu našeg Franju, sve biskupe, svećenike, redovnike i redovnice, da utvrđuješ u njima proročku hrabrost kako nikada ne bi prestali obznanjivati Tvoje ime. Molimo Te!
3. Za sve nas ovdje okupljene oko euharistijskog stola, da se ne povodimo za bogatstvima ovoga svijeta već da ustrajemo u skromnosti, poniznosti i služenju braći ljudima. Molimo Te!
4. Za misionare, misionarke, dobročinitelje i mirotvorce, da ih utvrđuješ u jakosti širenja ljubavi prema svakom čovjeku te da svaki njihov trud i rad urode obiljem plodova . Molimo Te!
5. Za progonjenu braću i sestre, da prokušanost njihove vjere rodi postojanošću i za sve one koji, iako nisu kršćani, žive po istini svjedočeći za Božju istinu. Molimo Te!
6. Za sve progonitelje i one koji nanose zlo drugima, da dotakneš njihova srca kako ne bi više sablažnjavali druge i širili zlo već kako bi upoznali Tebe koji si Istina i Ljubav i tako počeli raditi na korist drugima. Molimo Te!
7. Za pokojnu braću i sestre, da ih svojom milošću uvedeš u Vječno Kraljevstvo gdje će te zajedno sa tvojim svetima hvaliti i slaviti. Molimo Te!